|  |  |  |
| --- | --- | --- |
| Forskningsudvalget | |  |
| Mødereferat | | 11. juni 2021 |
| Forum | Forskningsudvalg |  |
| Møde afholdt | 8. juni 2021 kl. 13:00-15.00 |  |
| Sted | Frokoststuen og Zoom |  |
| Referent | Charlott Hoffmann Jensen |  |

Til stede

Andreas Bandak (AB), Trine Brox (TB), Fredrik Hagen (FH), Annika Hvithamar (AH), Ravinder Kaur (RK), Maria Lindebæk Lyngsøe (MLL), Bjarke Stanley Nielsen (BN), Jakob Skovgaard-Petersen (JSP) (via zoom), Margit Warburg (MW) og Charlott Hoffmann Jensen (CHJ).

Fraværende med afbud

Mikhail Suslov.

Dagsorden

1. **Godkendelse af dagsorden**

Dagsorden blev godkendt.

1. **Opfølgning på sidste møde (ordinært møde i februar)**

MW seminar for potentielle DFF ansøgere nu planlagt til 24. august kl. 13-16 i frokoststuen. Annonceres i ToRSnyt 11. juni.

Rapport om Tværdisciplinært arkæologisamarbejde på KU ligger nu hos dekanerne for tre fakulteter, som er i færd med at aftale rammer for nedsættelse af styregruppe med repræsentanter for de relevante institutter og faglige miljøer til arbejdet med rapportens anbefalinger og sikring af TAP-bemanding.

Målplanen er godkendt af fakultetet og følges nu op af handleplanen, som er på dagens møde.

Forskningsstruktur og klynger: burde have været indkaldt ansøgninger til nye klynger, men var ikke tilfældet. Derfor ingen nye. AreaLitt og Resources burde have indsendt rapport og søgt om forlængelse. *CHJ kontakter klyngekoordinatorerne og spørger til eventuel ansøgning om forlængelse, som herefter behandles pr. mail.* En ansøgning om forlængelse behandles kun såfremt der medsendes en rapport fra den første periode. Der var enighed om at rapporten ikke skal overstige 2 sider*.*

*Klynger tages op på næste FU møde.*

Fra MW’s referat fra Akademisk Råd: Forskernes rolle som reviewere af artikler for tidsskrifter og ansøgninger til udenlandske forskningsråd. *Emnet tages op på et senere FU møde.*

Opfølgning på ekstraordinært møde: GRUS med centre afvikles i juni. Centre tages også op i forbindelse med næste punkt.

1. **ToRS’ handleplan**

TB har formuleret aktiviteter i handleplanen ud fra de relevante delmål i den godkendte målplan og de beskrevne måls motivation, udfordringer og væsentligste indsatser. Det understreges at handleplanen ikke er ledelsens dokument, men et dokument alle skal have ejerskab til og indflydelse på. Dette er vigtigt for at sikre at vi kommer i gang med de aktiviteter, vi ønsker.

Der var bred opbakning til de foreslåede delmål.

Udvalget gennemgik de enkelte delmål og kom med forslag til aktiviteter og fokusområder, samt diskuterede instituttets udfordringer. Et udpluk er medtaget her.

Ad 1.1.: Instituttet har begrænset erfaring med praksisforskning. De der har erfaring skal dele, og vi vil se mod fakultetet og andre institutter for at få mere sparring.

Der var enighed om RK’s forslag til at det nyetablerede Center for Public Policy bør nævnes som en kanal til praksisforskning.

Ift. Digital humaniora blev foreslået at kursus i statistik for humanister, som udbydes på KOMM, tilbydes til relevante fag på ToRS. Kurser for ansatte ønskes også.

FU og proaktiv strategi: AB mindede om at Novo Nordisk Fonden har opskaleret deres uddelinger og samtidig gjort deres mission bredere, så der ikke kun er fokus på sundhed, men i stedet det gode liv. Novo Nordisk Fonden er derfor mere attraktiv for ToRS forskere.

Udvalget ønsker input fra instituttets forskere i udvikling af strategi ift praksisforskning samt andre områder. Der var enighed om at forespørgsler bredt ud i instituttets forskergruppe skal være ift præcise og snævre ønsker og kan f.eks. være invitation til workshop. Hermed sikres mere respons.

Desuden bakkede udvalget op om at de enkelte medlemmer efterspørger input fra bagland, f.eks. i forbindelse med sektionsmøder.

Ad 1.2: AH kommenterede på KU’s forfremmelsesprogram. IL kan beslutte at nedsætte rådgivende udvalg. Da instituttet har få professorer, har AH ønsket et rådgivende udvalg forankret i FU.

Sammenhængende forskningstid og arbejdsro hænger sammen med projekt ”Fællesskab på Tværs”, som indgår i handleplanens punkt 4.

Der var bred opbakning til fokus på arbejdsro. Der ønskes at der tages særlige hensyn til ph.d. studerende i deres sidste halvår. Forslag at den nye ph.d. koordinator skal hjælpe med plan for enekontor til de der vil have brug for det.

Ad 1.3: Udvalget bakker op om udvalgets rolle ift forskningsinfrastruktur og centre.

Udvalget diskuterede en mentorordning for juniorforskere.

Punktet blev afsluttet med en længere diskussion om forskningsformidling i lyset af de seneste begivenheder. BN efterspørger medietræning til yngre forskere.

Forskningsfrihed og ytringsfrihed tages op på medarbejderseminar i august.

*TB og AH beder alle om at sende deres kommentarer pr. mail, så vi sikrer at alt kommer med. Husk cc. til alle*.

1. **Velux Kernegruppeprogram intern ansøgningsproces**

På baggrund af en udveksling af interne institutprocesser i FFU er udarbejdet et notat for at støtte op om best practice. Notatet var vedhæftet dagsorden til orientering. Vi forventer snart at modtage en invitation til at indsende interessetilkendegivelser til fondens deadline 15. november.

Der var enighed om at fortsætte med at nedsætte et udvalg under FU med institutleder, formand for FU og endnu et medlem. FH blev foreslået pga egen tidligere Velux bevilling. Udvalget nedsættes endeligt når vi kender ansøgerfeltet, for at sikre mod inhabilitet. Det sidste medlem kan findes uden for FU kredsen, hvis der er behov for det.

1. **Ph.d. området inkl information fra ph.d. koordinator**
   1. *Information fra ph.d koordinator (TB)*
2. **ToRS ph.d.-kurser**

* Der har været en del diskussion i PhD-koordinatorkredsen og PhD-udvalg om hvordan PhD-skolen kan sikre større og bedre udbud af PhD-kurser. Den nye PhD-koordinator kan i efteråret diskutere i FU hvordan vi kan sikre at ToRS hvert semester udbyder PhD-kurser gennem PhD-skolen – ikke kun små seminarer, master classes og workshops (som også er vigtige), men også større kurser, som favner bredere og som samtidig har et højt fagligt niveau.

1. **COVID-19**

* **Onlineforsvar** indtil den 1. september – med mindre andet meldes ud. Det forventes at blive meldt ud snart at der også kan foregå fysiske forsvar.
* **Deltidsstudier**: Der er ph.d.-studerende som vurderer at forlænge deres ansættelse gennem deltidsstudier for dermed at vinde mere tid. TB har bedt om at få diskuteret dette både i koordinatorkredsen og fakultetets PhD-udvalg hvordan vi forholder os til deltidsstudier grundet COVID-19. PhD-udvalget vil gerne holde fast på den restriktive linje, dvs kun grundet sygdom.
* **Nyt tiltag fra HUM FAK**, som håndteres lokalt i samarbejde med PhD-skolen: Mulighed for at søge om nedsættelse af arbejdsforpligtelse og forlængelse af ansættelse den første hver måned (første frist var 1. april). Alle der har søgt forlængelse indtil videre har fået det.
* **Karriereseminar**: TB afholdt 2-timers karriereseminar for de ph.d.-studerende og post docs ved ToRS med oplæg fra CHJ og karrierevejleder Mette Fog Skriver. 13 deltog. Positiv tilbagemelding. Planen er at PhD-koordinator afholder lignende seminar en gang om året for juniorsegmentet.
* **Trivsel**: Foruden frokostmøde hver anden tirsdag og den ugentlige Shutup & Write, er der nu oprettet en PhD-club, som kalder sig ”PhD’ish: PhD-club at ToRS”. Den skal arrangere forskellige initiativer for at sikre trivsel og bedre integration. Der er oprettet et Absalon rum for Ph.d.’erne på ToRS så de kan kommunikere bedre sammen. Dette forum bruges også af PhD-koordinatoren TB for at dele information. TB har skrevet til alle ph.d.-vejledere med opfordring til at tage kontakt hvis de er bekymret for deres ph.d.-studerende samt at hjælpe de ph.d.-studerende med at lave realistiske ph.d.-planer, der kan bruges som et projektstyringsredskab – også under en pandemi.

1. **Fakultetsstipendier**

Fakultetet modtog 548 ansøgninger til 11 stipendier. 96 ansøgninger stilet til ToRS, 23 shortlistet, 5 indkaldt til interview.

1. **Ny PhD-koordinator** efter sommerferien – denne gang med ansøgning frem for udpegning.
2. **GRUS** for Ph.d.-studerende: 14 Ph.d.-studerende deltog sammen med IL og PhD-koordinator. Samtalen bar meget præg af COVID-19 situationen. *Referatet fra GRUS sendes ud med referatet*.
3. **Meddelelser**
   1. *Meddelelser fra formand, inkl FFU, IL og administration*

* FFU har bl.a. diskuteret forskningsbaseret samarbejde. *En rapport fra Danske Universiteter sendes ud med referatet*.
* Som medlem af FFU deltog TB i FLT møde, hvor der blev diskuteret informationssikkerhed (PET + oprustning af organisation) og ekstern forskningsfinansiering (hvordan påvirker det ændrede finansieringslandskab institutternes forskningsstrategiske arbejde) – begge skal FU drøfte efter sommerferien.
* PET rapporten kan ses her: <https://ufm.dk/publikationer/2021/er-jeres-forskning-i-fare>.
* FFU har nedsat en arbejdsgruppe (TB er medlem), som skal se på præcisering af evalueringskriterier og ansøgnings-formater for TVIP-ansættelse.
* MLL træder ud af FU til sommer. BN overtager hendes plads. I stedet findes en ny barselsvikar for Anne Jörgensen Lindahl, hvis der går mere end ét møde inden hun er tilbage.
* Indkaldelser af forslag til EliteForsk rejsestipendier og KU æresdoktorer har ikke medført kandidater fra ToRS.

1. *Ansøgninger*

* Fire Sapere Aude ansøgninger indsendt til forårets deadline.
* Én tematisk ansøgning til DFF opslag vedr. Grøn omstilling og en ToRS forsker er partner i en ansøgning fra andet universitet i DK.
* En ansøgning til Academy of Korean Studies til finansiering af ph.d. stipendie o.a.
* To ToRS-forskere partnere i Future Challenges in the Nordics ansøgninger. Ingen af dem er gået videre til fase 2
* To ansøgninger til Velux HUMpraxis. Begge er gået videre til fase 2 med deadline 18. august.
* Én NOS-HS netværksansøgning.

1. *Bevillinger*

* Academy of Korean Studies ansøgning imødekommet
* Én FP2 bevilling til Lisa Yeomans, nærorientalsk arkæologi.
* CAET centerbevilling.

1. *Information fra medlemmer*

* Intet at bemærke.

1. **Evt.**

Intet*.*

Mødet slut kl. 15:05